
PARLAMENTUL ROMÂNIEI
CAMERA DEPUTAŢILOR
Comisia pentru drepturile omului, culte                           Bucureşti, 12  februarie 2025
şi problemele minorităţilor naţionale                                                     PL-x 671/2024 			
                  
Domnului deputat
     Liviu-Bogdan CIUCĂ,                                           
Preşedintele Comisiei juridice, de disciplină şi imunităţi

 Domnului deputat
     Ionel CIUNT,                                           
Preşedintele Comisiei pentru agricultură, silvicultură, industrie alimentară şi servicii specifice

                 
AVIZ
asupra  proiectului  de Lege privind completarea art.28 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 si ale Legii nr.169/1997

	În  conformitate  cu  prevederile  art.95 din  Regulamentul Camerei  Deputaților,  Biroul  Permanent   a  trimis  Comisiei  pentru  drepturile omului,  culte şi problemele  minorităților  naţionale, cu adresa nr. PL-x 671/2024 din 11 decembrie 2024, spre dezbatere şi avizare,  proiectul de Lege privind completarea art.28 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 si ale Legii nr.169/1997,  înregistrat cu  nr.4c-6/669 din 11 decembrie 2024.
Camera Deputaţilor este Cameră decizională. 
		În şedinţa din 12 februarie 2025, membrii comisiei au examinat inițiativa legislativă, în conformitate cu prevederile art.62 și 132 din Regulamentul Camerei Deputaţilor, şi în urma  dezbaterilor  au  hotărât, cu majoritate de voturi, să  îi acorde aviz favorabil.  
		În raport de obiectul şi conţinutul său,  proiectul de lege  face parte din categoria legilor organice.

PREŞEDINTE,

Deputat
Nicolae PĂUN

